# Herbert Robbins

Herbert Robbins (New Castle, 12 de gener de 1915 - Princeton, 12 de febrer de 2001) va ser un matemàtic i estadístic estatunidenc.

## Vida i Obra

Format a la universitat Harvard sota la influència de Marston Morse, va obtenir el doctorat el 1938 amb una tesi de topologia dirigida per Hassler Whitney. Els anys següents va treballar a la universitat de Nova York, en la qual va ser coautor amb Richard Courant del conegut llibre Wath is Mathematics? (1941). El 1941, en entrar Estats Units a la Segona Guerra Mundial, es va enrolar a la Marina dels Estats Units en la qual es va llicenciar com tinent comandant el 1946. Durant la guerra va iniciar estudis d'estadística i probabilitat, publicant alguns articles que va cridar l'atenció de Harold Hotelling, qui el va cridar per incorporar-se al nou departament d'estadística que estava creant a la universitat de Carolina del Nord a Chapel Hill.
Després de dos cursos al Institut d'Estudis Avançats de Princeton, el 1954 va començar la seva docència a la Universitat de Colúmbia en la qual va romandre fins a la seva jubilació el 1985, excepte alguns breus períodes a la universitat de Michigan (1966-1968) i al Imperial College London (1975-1976). Després de jubilar-se, va continuar col·laborant amb la universitat Rutgers fins al 1997.
A part del ja esmentat llibre, Robbins és autor de més de cent-trenta articles científics sobre estadística i teoria de la probabilitat. Les seves principals aportacions van ser en anàlisi seqüencial, teoria empírica bayesiana i procediments d'aproximació estocàstics.

## Referències

* ↑ Govindarajulu, 1991, p. 5.
* ↑ Lai i Siegmund, 1986, p. 276.
* ↑ Siegmund, 2003, p. 349.
* ↑ Lai i Siegmund, 1985, p. xi-xvii.
* ↑ Van Ryzin, 1986, p. iv-v.

## Bibliografia

* Govindarajulu, Z. «75 Years of Herbert Robbins: The Professional and Personal Sides» (en anglès). American Journal of Mathematical and Management Sciences, Vol. 11, Num. 1-2, 1991, pàg. 5-24. DOI: 10.1080/01966324.1991.10737294. ISSN: 0196-6324.
* Lai, T.L.; Siegmund, D. Selected Papers of Hebert Robbins (en anglès). Springer, 1985. ISBN 978-1-4612-9568-6.
* Lai, Tze Leung; Siegmund, David «The Contributions of Herbert Robbins to Mathematical Statistics» (en anglès). Statistical Science, Vol. 1, Num. 2, 1986, pàg. 276-284. ISSN: 0883-4237.
* Page, Warren «An Interview with Herbert Robbins» (en anglès). The Two-Year College Mathematics Journal, Vol. 15, Num. 1, 1984, pàg. 2-24. ISSN: 0049-4925.
* Siegmund, David «Herbert Robbins and sequential analysis: invited paper» (en anglès). Annals of Statistics, Vol. 31, Num. 2, 2003, pàg. 349-365. DOI: 10.1214/aos/1051027870. ISSN: 0090-5364.
* Van Ryzin, John. Adaptive Statistical Procedures and Related Topics (en anglès). Institute of Mathematical Statistics, 1986. ISBN 0-940600-09-9.

## Enllaços externs

* O'Connor, John J.; Robertson, Edmund F. «Herbert Robbins» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Lai, Tze Leung; Siegmund, David. «Herbert Robbins 1915–2001». National Academy of Sciences - Biographical Memoirs, 2018. [Consulta: 15 agost 2022]. (anglès)
* Macho, M. «Herbert Ellis Robbins (1915-2001)». Euskal Herriko Unibertsitatea, 2015. [Consulta: 15 agost 2022]. (castellà)
* Muñoz García, Amelia. «Herbert Ellis Robbins: el estadístico amante de la literatura». Radio Sefarad. [Consulta: 15 agost 2022]. (castellà)
* «Robbins, Herbert Ellis». Oxford Reference - A Dictionary of Statistics, 2008. [Consulta: 15 agost 2022]. (anglès)